انرژی رزرولری‌نین دونیا بازارلارینا تهلوکه‌سیز اولا‌راق چاتدیریلماسینا باغلی مؤوضوعلار، تورکمنیستانین باشکندی عشق آباددا تشکیل ائدیلن اولوسلارآراسی انرژی فوروموندا موذاکیره ائدیلدی.
"انرژی قایناقلارینین ترانزیتینه دایر چوخ طرف‌لی چرچیوه آنلاشماسینا دوغرو" باش‌لیغی ایله گرچکلشدیریلن فوروم، تورکمنیستان باخانلار قورولو باشقان یاردیمچیسی ماکسات بابایئو و انرژی شرطی باش کاتیبی اوربان روسناکین دانیشما‌لاری ایله باشلادی.
کنفرانسا انرژی شرطی آنلاشماسینا طرف اؤلکه‌لردن مقام‌لار، اولوسلارآراسی تشکیلات‌لارین نماینده‌لری و انرژی قونوسوندا چالیشان متخصص‌لر قاتیلدی. اوره‌تیچی اؤلکه‌لر، ترانزیت اؤلکه‌لر و انرژی توکه‌دیچیلری آراسین‌داکی قارشی‌لیق‌لی تأثیر و کووردیناسیون احتیاجی‌نین اؤنمینه دقت چکن دانیشماچیلار؛ تورکمنیستانین ائو صاحب‌لیگی ایله گرچکلشن فورومون، امکداش‌لیق چابالارینا اؤنم‌لی قاتقی تامین ائدجیینی وورغولادی‌لار.
آوروپا کومیسیونو انرژی بیرلیگی باشقان کؤمکچی‌سی ماروس سفکوویچ ده ویدئو کونفرانس ایله فوروما قاتیلدی. سفکوویچ، بو ایلین فوریه آییندا آوروپا بیرلیگی - آذربایجان - تورکیه - تورکمنیستانین ایشتیراکی ایله باکیدا گئچیریلن ییغینجاغین، خزر گازی‌نین آوروپایا داشینماسی قونوسوندا اومود وئریجی اولدوغونو سؤیله‌دی.
فورومدا، انرژی و طبیعی قایناق‌لار باخانلیغی نماینده‌سی ترانزیت بورو خط‌لری باشقانی رها آیکول مراداوغلودا بیر چیخیش ائتدی. مراداوغلو، انرژینی اوره‌تن اؤلکه‌لرله آنا آلیجی اولان آوروپا قاره‌سی آراسیندا تورکیه‌نین؛ هم اقتصادی هم ده گوونلی بیر ترانزیت مرکزی اولدوغونو، بو مؤوضوعدا لازیم اولان ایراده و آلت یاپییا صاحب اولدوغونو وورغولادی.
انرژی شرطی‌نین 2017 دؤنم باشقان‌لیغینی تورکمنیستان ائدیر. بو چرچیوه‌ده انرژی شرطی آنلاشماسی‌نین آنا اورگانی اولان "انرژی شرطی کونفرانسی‌"دا 28- 29 نوامبر 2017 تاریخ‌لرینده عشق آباددا توپ‌لانا‌جاق.
